Navnet Åsenparken ble lansert av journalist Eyvind Øyraas i i 2007. Han skrev et kritisk innlegg og mente det var på tide at denne lille flotte, men forsømte parken ble rustet opp. Barbu Vel tok opp hansken. Sammen med kommunen ryddet de parken og i 2014 fikk velforeningen midler fra Gjensidigestiftelsen til å anlegge en såkalt Tuftepark med ulike treningsinstallasjoner på området.